section_heading: Tijek pohoda
paragraph_text: Kraljevu je vojsku vodio slavonski velikaš Bartol Dragić, nasljednik erdeljskog vojvode Stjepana Batora od 1493. godine. Sam je kralj 17. studenoga došao iz Petrovaradina u Bač radi praćenja opsade grada Iloka. Opsadu je vodio Bartol Dragić. Palatin je pozivao kralja neka se na sudu rješava s Lovrom. Udovica Nikole Iločkog, Lovrina mati, došla je kralju moliti za milost. Sve je bilo neuspješno. Opsada je potrajala do 21. prosinca 1494. godine kad se predao. Kralj je ušavši u Ilok našao veliki plijen: 3000 vedara vina, 300 skupocjenih haljina, te mnogo zlatnih i srebrnih posuda.